pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สธ. ยืนยันใช้ประโยชน์จากแอป “หมอชนะ” ในการควบคุมป้องกันโรคโควิด 19
วันอาทิตย์ที่ 17 มกราคม 2564
สธ. ยืนยันใช้ประโยชน์จากแอป “หมอชนะ” ในการควบคุมป้องกันโรคโควิด 19
กระทรวงสาธารณสุขยืนยันใช้ประโยชน์จากแอปพลิเคชันหมอชนะ ในการควบคุมป้องกันโรคโควิด 19  วันที่ 16 ม.ค.64 วันเดียวแจ้งเตือนไปยังกลุ่มเสี่ยงแล้ว 3,283 ราย เตรียมหารือทําความเข้าใจกับกลุ่มผู้พัฒนาซอฟท์แวร์และผู้ใช้งาน เพื่อประโยชน์สูงสุดแก่ประชาชน
กระทรวงสาธารณสุขยืนยันใช้ประโยชน์จากแอปพลิเคชันหมอชนะ ในการควบคุมป้องกันโรคโควิด 19วันที่ 16 ม.ค.64 วันเดียวแจ้งเตือนไปยังกลุ่มเสี่ยงแล้ว 3,283 ราย เตรียมหารือทําความเข้าใจกับกลุ่มผู้พัฒนาซอฟท์แวร์และผู้ใช้งาน เพื่อประโยชน์สูงสุดแก่ประชาชน
วันนี้ (17 มกราคม 2564) ที่กระทรวงสาธารณสุข จ.นนทบุรี นายแพทย์โอภาส การย์กวินพงศ์อธิบดีกรมควบคุมโรค กล่าวว่าแอปพลิเคชัน “หมอชนะ” เป็นความร่วมมือของกระทรวงสาธารณสุขโดยกรมควบคุมโรค ร่วมกับสํานักงานพัฒนารัฐบาลดิจิทัล กระทรวงดิจิทัลเพื่อเศรษฐกิจและสังคม ซึ่งได้ลงนามความร่วมมือที่จะบริหารจัดการแพลทฟอร์ม เพื่อติดตามและประเมิน ผู้ที่มีความเสี่ยงต่อโรคโควิด 19 เนื่องจาก
อยู่ในระหว่างการพัฒนาร่วมกัน ระหว่างกลุ่มผู้พัฒนาซอฟท์แวร์กับผู้ใช้งานในส่วนของกระทรวงสาธารณสุข อาจมีบางประเด็นที่มีความเข้าใจคลาดเคลื่อนต้องมีการหารือและทําความเข้าใจเพิ่มเติมต่อไป โดยเฉพาะประเด็นที่ผู้พัฒนาซอฟท์แวร์กังวลเกี่ยวกับสถานะของผู้ติดเชื้อ จะได้นําไปทําความเข้าใจกับผู้ที่เกี่ยวข้องทั้งหมด เพื่อให้แอปพลิเคชันหมอชนะ มีประโยชน์สูงสุดสําหรับประชาชนในการป้องกันควบคุมโรค
นายแพทย์โอภาส กล่าวว่า ช่วงที่มีการระบาดของโควิด 19 ระลอกใหม่นี้ รัฐบาลได้ส่งเสริมให้มีการนําแอปพลิเคชันหมอชนะ มาช่วยในการติดตามสอบสวนโรคได้เป็นอย่างดีและเป็นเครื่องมือเพื่อสื่อสารถึงประชาชนกลุ่มเสี่ยง เพิ่มเติมจากการใช้ไทยชนะตามสถานที่ต่างๆ เนื่องจากแอปพลิเคชันหมอชนะสามารถติดตามการเดินทางผู้ที่มีความเสี่ยงใกล้ชิดกับผู้ป่วยได้ โดยในวันที่ 16 มกราคม 2564 ได้มีการแจ้งเตือนไปยังผู้ที่ใช้แอปพลิเคชั่น จํานวน 3,283 เครื่อง โดยส่งข้อความไปยัง 2 กลุ่ม ได้แก่ กลุ่มที่ 1 ผู้มีความเสี่ยงต่ําที่ไปในสถานที่เดียวกับผู้ติดเชื้อ ให้รายงานตัวกับเจ้าหน้าที่สาธารณสุขเพื่อประเมินความเสี่ยงและให้สังเกตอาการ 14 วัน หากมีอาการป่วย ให้สวมหน้ากากอนามัย หลีกเลี่ยงการเดินทางโดยรถสาธารณะ และพบแพทย์ใกล้บ้านทันที หรือสอบถามที่สถานพยาบาลใกล้บ้าน หรือสายด่วน 1422 และกลุ่มที่ 2 ผู้มีความเสี่ยงสูงที่สัมผัสใกล้ชิดกับผู้ติดเชื้อ ให้สวมหน้ากากอนามัย หลีกเลี่ยงการเดินทางโดยรถสาธารณะ และพบแพทย์ใกล้บ้านทันที หรือสอบถามที่สถานพยาบาลใกล้บ้าน หรือสายด่วน 1422
ทั้งนี้ มีการใช้ประโยชน์จากแอปพลิเคชันหมอชนะ 2 รูปแบบดังนี้คือ แบบที่ 1 เมื่อทีมสอบสวนพบผู้ป่วยยืนยันโควิด 19 จะถ่ายภาพ QR code และ ส่งมาที่กรมควบคุมโรค เพื่อสืบค้นหาเครื่องใกล้เคียง ที่ลงแอปพลิเคชั่นในช่วงเวลาที่คาดว่าจะมีโอกาสเสี่ยงต่อการติดเชื้อ เพื่อส่งข้อความให้เฝ้าอาการระวังตนเองและการปฏิบัติตัว พร้อมสถานที่หรือเบอร์ติดต่อสอบถามกลับ แบบที่ 2 การสืบค้นหาเครื่องใกล้เคียงที่ลงแอปพลิเคชัน จากสถานที่ที่ผู้ป่วยยืนยันเดินทางไปในช่วงเวลาที่คาดว่ามีโอกาสในการแพร่กระจายเชื้อได้ และดําเนินการส่งข้อความไปเช่นเดียวกับแบบที่หนึ่ง
อย่างไรก็ตาม ยังพบการระบาดของโควิด 19 อยู่ในบางพื้นที่ ขอให้ประชาชนหลีกเลี่ยงสถานที่แออัด สวมหน้ากาก เว้นระยะห่างระหว่างบุคคล ล้างมือบ่อยๆ และหากมีอาการไข้ ไอ เจ็บคอ น้ํามูก จมูกไม่ได้กลิ่น ลิ้นไม่รับรส ให้รีบปรึกษาแพทย์ หรือ สอบถามโทร 1422
****************************** 17มกราคม 2564
รัฐบาลไทย-ข่าวทำเนียบรัฐบาล-รัฐบาลขอความร่วมมือประชาชน หลีกเลี่ยงการรวมตัวกัน ป้องกันการแพร่ระบาดของเชื้อไวรัสโควิด-19
วันอาทิตย์ที่ 17 มกราคม 2564
รัฐบาลขอความร่วมมือประชาชน หลีกเลี่ยงการรวมตัวกัน ป้องกันการแพร่ระบาดของเชื้อไวรัสโควิด-19
รัฐบาลขอความร่วมมือประชาชน หลีกเลี่ยงการรวมตัวกัน ป้องกันการแพร่ระบาดของเชื้อไวรัสโควิด-19
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า เนื่องด้วยขณะนี้ยังมีความจําเป็นในการใช้ พ.ร.ก.การบริหารราชการในสถานการณ์ฉุกเฉิน และพ.ร.บ.โรคติดต่อ เพื่อควบคุมโรคระบาดอยู่ ดังนั้นรัฐบาลจึงขอความร่วมมือให้ประชาชนได้หลีกเลี่ยงการรวมตัวกันโดยเฉพาะการชุมนุมทางการเมืองในช่วงเวลานี้ ซึ่งรัฐบาลขอขอบคุณประชาชนส่วนใหญ่ที่ได้ให้ความสําคัญเรื่องการร่วมมือกันป้องกันการแพร่ระบาดของเชื้อไวรัสโควิด-19 อย่างดียิ่ง นอกจากนี้รัฐบาลก็กําลังเร่งพิจารณามาตรการเยียวยาผู้ที่ได้รับผลกระทบจากการแพร่ระบาดระลอกใหม่นี้ รวมถึงการเร่งเตรียมการในเรื่องการออกมาตรการกระตุ้นเศรษฐกิจในขั้นต่อไป ดังนั้น รัฐบาลจึงไม่อยากเห็นตัวเลขผู้ติดเชื้อเพิ่มมากขึ้นจากเหตุของการรวมตัวกันเพื่อชุมนุมทางการเมืองในช่วงนี้ จึงขอความร่วมมือประชาชนปฎิบัติตามมาตรการการป้องกันการแพร่ระบาดของเชื้อไวรัสโควิด-19 อย่างต่อเนื่อง และขอความร่วมมือสื่อมวลชนได้ช่วยประชาสัมพันธ์ให้ประชาชนได้รับทราบถึงความจําเป็นในการหลีกเลี่ยงการรวมตัวกันด้วยอีกทางหนึ่ง
-------------------
รัฐบาลไทย-ข่าวทำเนียบรัฐบาล-นายกฯ ห่วงใยประชาชนในช่วงอากาศเปลี่ยนแปลง หลายพื้นที่มีอากาศหนาวเย็น อุณหภูมิลดลง
วันอาทิตย์ที่ 17 มกราคม 2564
นายกฯ ห่วงใยประชาชนในช่วงอากาศเปลี่ยนแปลง หลายพื้นที่มีอากาศหนาวเย็น อุณหภูมิลดลง
นายกฯ ห่วงใยประชาชนในช่วงอากาศเปลี่ยนแปลง หลายพื้นที่มีอากาศหนาวเย็น อุณหภูมิลดลง
เนื่องด้วยพยากรณ์อากาศในช่วงวันที่ 17 - 19 ม.ค. 64 บริเวณความกดอากาศสูงกําลังค่อนข้างแรงระลอกใหม่จากประเทศจีนจะลงมาปกคลุมประเทศไทยตอนบน ทําให้บริเวณดังกล่าวมีอากาศหนาวเย็นลง และมีลมแรง โดยอุณหภูมิจะลดลงตั้งแต่ 2 ถึง 3 องศาเซลเซียส ในภาคเหนือ ภาคกลาง ภาคตะวันออก กรุงเทพฯและปริมณฑล ส่วนภาคตะวันออกเฉียงเหนืออุณหภูมิจะลดลง 4 ถึง 6 องศาเซลเซียส
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่าพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้แสดงความห่วงใย โดยขอให้ประชาชนดูแลรักษาสุขภาพเนื่องจากสภาพอากาศที่หนาวเย็นลง และหากพื้นที่ใดมีความจําเป็นที่จะต้องก่อไฟเพื่อช่วยให้อุ่นขึ้น ก็ขอให้ดูแลระมัดระวังในเรื่องอัคคีภัยด้วย
--------------------
รัฐบาลไทย-ข่าวทำเนียบรัฐบาล-นายกฯ กำชับ กระทรวงคลัง เตรียมพร้อมระบบลงทะเบียน ก่อนคลอดมาตรการช่วยเหลือประชาชน
วันอาทิตย์ที่ 17 มกราคม 2564
นายกฯ กําชับ กระทรวงคลัง เตรียมพร้อมระบบลงทะเบียน ก่อนคลอดมาตรการช่วยเหลือประชาชน
นายกฯ กําชับ กระทรวงคลัง เตรียมพร้อมระบบลงทะเบียน ก่อนคลอดมาตรการช่วยเหลือประชาชน
เมื่อวันที่ 17 ม.ค. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม กําชับกระทรวงการคลัง และหน่วยงานที่เกี่ยวข้อง เตรียมความพร้อมระบบรองรับการลงทะเบียนมาตรการกระตุ้นเศรษฐกิจ และเยียวยาประชาชน ไม่ว่าจะเป็น โครงการคนละครึ่ง เพิ่ม 1 ล้านสิทธ์ และโครงการเราชนะ เยียวยาประชาชน 3,500 บาท เป็นเวลา 2 เดือน โดยให้ดูความพร้อมของระบบเพื่อบริการประชาชน ลดช่องโหว่ต่างๆให้ได้มากที่สุด พร้อมอธิบายชี้แจงวิธีการลงทะเบียนอย่างเป็นขั้นเป็นตอน ให้ประชาชนรับทราบอย่างทั่วถึง ทุกช่องทางการสื่อสาร เพื่อสร้างการรับรู้และเข้าใจ รวมถึงป้องกันความเข้าใจคลาดเคลื่อนเกี่ยวกับมาตรการต่างๆของภาครัฐ
น.ส.ไตรศุลี กล่าวว่า สําหรับทั้ง 2 โครงการ นายอาคม เติมพิทยาไพสิฐ รมว.คลัง เตรียมเสนอที่ประชุมคณะรัฐมนตรี(ครม.) อนุมัติในวันที่ 19 ม.ค.นี้ โดยคาดว่าโครงการคนละครึ่งละครึ่ง จะเปิดให้ลงทะเบียนรับ 1 ล้านสิทธิ์ในวันที่ 20 ม.ค. ขณะที่โครงการเราชนะ ได้วางแผนจะเปิดให้ลงทะเบียนในช่วงปลายเดือน ม.ค. หรือ ต้นเดือน ก.พ.นี้ ซึ่งขณะนี้อยู่ในกระบวนการพิจารณารายละเอียดขอบเขต เงื่อนไขโครงการ
น.ส.ไตรศุลี กล่าวว่า พร้อมกันนี้ นายกรัฐมนตรี ยังขอให้หน่วยงานที่เกี่ยวข้อง ได้แก้ไขข้อมูลข่าวสารที่ไม่ถูกต้อง โดยเฉพาะจากสื่อออนไลน์ ที่มีการส่งต่อข้อมูลเท็จเกี่ยวกับมาตรการต่างๆของรัฐ ทําให้ประชาชนเกิดความเข้าใจผิด สับสน และขอให้ประชาชนติดตามความคืบหน้า รายละเอียดมาตรการต่างๆจากการประกาศของหน่วยงานราชการ เลือกบริโภคข่าวสารจากแหล่งข้อมูลที่น่าเชื่อถือ และไม่ส่งต่อข้อมูลที่ไม่ถูกต้อง เช็คก่อนแชร์
--------------------------
รัฐบาลไทย-ข่าวทำเนียบรัฐบาล-ขยายเวลาใช้สิทธิ “เราเที่ยวด้วยกัน” ถึง เม.ย. นี้
วันอาทิตย์ที่ 17 มกราคม 2564
ขยายเวลาใช้สิทธิ “เราเที่ยวด้วยกัน” ถึง เม.ย. นี้
...
สถานการณ์โควิด-19 ระลอกใหม่ที่เกิดขึ้น
อาจทําให้หลายคนที่ใช้สิทธิ “เราเที่ยวด้วยกัน”
กังวลว่าทริปที่จองไว้จะล่ม เพราะเลื่อนเดินทางไม่ได้
.
แต่อย่าเพิ่งถอดใจ เพราะรัฐบาลได้เห็นชอบ
ให้ปรับปรุงเงื่อนไขโครงการสําหรับผู้ที่จองห้องพัก
ในช่วงเดือน มกราคม – กุมภาพันธ์ 2564
สามารถเลื่อนวันจองออกไปได้ โดยไม่เสียสิทธิ
จนถึงเดือน เมษายน 2564
.
นอกจากนี้ยังเตรียมพิจารณาขยายระยะเวลาโครงการ
เพื่อกระตุ้นเศรษฐกิจการท่องเที่ยว
หลังจากที่สถานการณ์โควิดระลอกใหม่เริ่มคลี่คลาย
.
หากมีข้อสงสัย สอบถามข้อมูลเพิ่มเติมได้ที่
เราเที่ยวด้วยกัน Call Center โทร. 0 2111 1144
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เตือนประชาชนอย่าหลงเชื่อข่าวเกี่ยวกับเรื่อง “แอปพลิเคชันลงทะเบียนเราชนะ”
วันอาทิตย์ที่ 17 มกราคม 2564
เตือนประชาชนอย่าหลงเชื่อข่าวเกี่ยวกับเรื่อง “แอปพลิเคชันลงทะเบียนเราชนะ”
ตามที่ได้ปรากฏว่ามีการเผยแพร่ “แอปพลิเคชันลงทะเบียนเราชนะ” ตามสื่อต่างๆ นั้น กระทรวงการคลัง ขอเรียนว่า แอปพลิเคชันดังกล่าว ไม่ได้มีความเกี่ยวข้องกับโครงการเราชนะของรัฐบาลและกระทรวงการคลังแต่อย่างใด
นางสาวกุลยา ตันติเตมิท ผู้ตรวจราชการกระทรวงการคลัง รักษาราชการแทนผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ตามที่ได้ปรากฏว่ามีการเผยแพร่ “แอปพลิเคชันลงทะเบียนเราชนะ” ตามสื่อต่างๆ นั้น กระทรวงการคลัง ขอเรียนว่า แอปพลิเคชันดังกล่าว ไม่ได้มีความเกี่ยวข้องกับโครงการเราชนะของรัฐบาลและกระทรวงการคลังแต่อย่างใด ดังนั้น เพื่อมิให้เกิดความสับสน และความเข้าใจผิดเกี่ยวกับโครงการเราชนะของรัฐบาล จึงขอให้ประชาชนระมัดระวังในการอ่าน ส่ง หรือแชร์ข้อมูลต่าง ๆ ที่มิได้ถูกเผยแพร่อย่างเป็นทางการจากกระทรวงการคลัง
นอกจากนี้ กระทรวงการคลังขอเตือนผู้ที่มีพฤติกรรมแอบอ้างโดยมีเจตนาหลอกลวงหรือทําให้ประชาชนเข้าใจผิด ขอให้หยุดการกระทําดังกล่าวโดยหน่วยงานรัฐที่เกี่ยวข้องจะมีการตรวจสอบอย่างเข้มงวด และหากพบว่ามีการกระทําความผิดจะดําเนินการตามกฎหมายทันที
ทั้งนี้ คณะรัฐมนตรีจะพิจารณาโครงการเราชนะในวันอังคารที่ 19 มกราคม 2564 นี้ และจะมีการแถลงข้อมูลที่เป็นทางการอย่างชัดเจน โดยสามารถติดตามสืบค้นข้อมูลข่าวสารและความคืบหน้าที่ถูกต้องเกี่ยวกับโครงการเราชนะ ได้จากแถลงข่าวกระทรวงการคลัง ในเว็บไซต์ www.mof.go.th หรือในเฟซบุ๊ก “สถานีข่าวกระทรวงการคลัง”
สํานักนโยบายการคลัง สํานักงานเศรษฐกิจการคลัง
โทร. 02 273 9020 ต่อ 3558 3569 3566 3557
รัฐบาลไทย-ข่าวทำเนียบรัฐบาล-นั่งรถไฟวิถีใหม่ จองก่อน 3 วัน - เว้นระยะห่าง
วันอาทิตย์ที่ 17 มกราคม 2564
นั่งรถไฟวิถีใหม่ จองก่อน 3 วัน - เว้นระยะห่าง
...
ผู้ที่จะใช้บริการรถไฟเพื่อเดินทางไปยังจุดหมายต่าง ๆ
ในช่วงการแพร่ระบาดของโควิด-19 ระลอกใหม่
ต้องจองตั๋วล่วงหน้าก่อนวันเดินทางไม่เกิน 3 วัน
.
เพื่อให้แน่ใจว่าผู้โดยสารจะเดินทางแน่นอน
เกิดความสะดวกและปลอดภัย
และง่ายต่อการบริหารจัดการของเจ้าหน้าที่
.
รถไฟทุกเที่ยว จะลดจํานวนผู้โดยสารลงครึ่งหนึ่ง
หรือเว้นระยะห่างของที่นั่งอย่างน้อย 1 ที่นั่ง
เริ่มตั้งแต่ 13 ม.ค. 64 จนกว่าจะมีการเปลี่ยนแปลง
.
สอบถามข้อมูลเพิ่มเติมได้ที่
สายด่วน 1690 ตลอด 24 ชั่วโมง
หากต้องการตรวจสอบเวลาการเดินรถไฟ คลิกที่นี่
http://procurement.railway.co.th/checktime/checktime.asp
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.วธ.นายอิทธิพล คุณปลื้ม รัฐมนตรีว่าการกระทรวงวัฒนธรรม บันทึกวีดิทัศน์อวยพรเนื่องในเทศกาลตรุษจีน พ.ศ. ๒๕๖๔
วันอังคารที่ 26 มกราคม 2564
รมว.วธ.นายอิทธิพล คุณปลื้ม รัฐมนตรีว่าการกระทรวงวัฒนธรรม บันทึกวีดิทัศน์อวยพรเนื่องในเทศกาลตรุษจีน พ.ศ. ๒๕๖๔
รมว.วธ.นายอิทธิพล คุณปลื้ม รัฐมนตรีว่าการกระทรวงวัฒนธรรม บันทึกวีดิทัศน์อวยพรเนื่องในเทศกาลตรุษจีน พ.ศ. ๒๕๖๔
วันที่ ๒๖ มกราคม ๒๕๖๔ เวลา ๑๑.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม บันทึกวีดิทัศน์อวยพรเนื่องในเทศกาลตรุษจีน พ.ศ. ๒๕๖๔ โดยมีนางยุพา ทวีวัฒนะกิจบวร ปลัดกระทรวงวัฒนธรรม และผู้บริหารกระทรวงวัฒนธรรม เข้าร่วม ณ ห้องประชุมชั้น ๘ กระทรวงวัฒนธรรม เพื่อเป็นการส่งเสริมความสัมพันธ์ทางการทูตระหว่างราชอาณาจักรไทย และสาธารณรัฐประชาชนจีน โดยใช้มิติทางวัฒนธรรม รวมทั้งส่งความปรารถนาดีไปยังพี่น้องคนไทยเชื้อสายจีนและคนจีนทั่วโลก นอกจากนี้ กระทรวงวัฒนธรรมยังได้ร่วมกับศูนย์วัฒนธรรมแห่งประเทศจีน ณ กรุงเทพฯ จัดการแสดงทางศิลปวัฒนธรรมเพื่อเฉลิมฉลองวาระอันพิเศษนี้ โดยจะเผยแพร่คําอวยพรและการแสดงของทั้ง ๒ ประเทศ ผ่านทางสถานีวิทยุโทรทัศน์แห่งประเทศไทย ในวันที่ ๑๐ กุมภาพันธ์ พ.ศ. ๒๕๖๔
รัฐบาลไทย-ข่าวทำเนียบรัฐบาล-คณบดีคณะแพทยศาสตร์ศิริราชพยาบาล เชิญชวนฉีดวัคซีนโควิด 19 เพื่อช่วยชาติ
วันอังคารที่ 26 มกราคม 2564
คณบดีคณะแพทยศาสตร์ศิริราชพยาบาล เชิญชวนฉีดวัคซีนโควิด 19 เพื่อช่วยชาติ
คณบดีคณะแพทยศาสตร์ศิริราชพยาบาล ให้ความมั่นใจวัคซีนที่นําเข้าสําหรับคนไทยมีความปลอดภัยผลิตจากเทคโนโลยีที่รู้จักมานาน มีประสิทธิภาพในการป้องกันโรค ลดการเจ็บป่วยรุนแรงและการเสียชีวิต เชิญชวนคนไทยโดยเฉพาะกลุ่มเสี่ยงฉีดวัคซีนเพื่อช่วยชาติ ร่วมกับการป้อ
คณบดีคณะแพทยศาสตร์ศิริราชพยาบาล ให้ความมั่นใจวัคซีนที่นําเข้าสําหรับคนไทยมีความปลอดภัยผลิตจากเทคโนโลยีที่รู้จักมานานมีประสิทธิภาพในการป้องกันโรค ลดการเจ็บป่วยรุนแรงและการเสียชีวิต เชิญชวนคนไทยโดยเฉพาะกลุ่มเสี่ยงฉีดวัคซีนเพื่อช่วยชาติ ร่วมกับการป้องกันตนเอง ให้เชื้อไวรัสโควิด 19 หายไปจากประเทศ
บ่ายวันนี้ (26 มกราคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา2019กระทรวงสาธารณสุข จ.นนทบุรี ศ.ดร.นพ.ประสิทธิ์ วัฒนาภาคณบดีคณะแพทยศาสตร์ศิริราชพยาบาลแถลงข่าวเรื่อง “วัคซีนที่คนไทยต้องรู้” ว่า การเกิดภูมิคุ้มกันโรคมาจาก 2 วิธี คือการเกิดภูมิคุ้มกันตามธรรมชาติจากการติดเชื้อไวรัสโควิด 19ในคนจํานวนหนึ่งที่ไม่ได้ป้องกันตนเอง ซึ่งบางคนอาจมีความเสี่ยงเกิดอาการรุนแรงและเสียชีวิต และการสร้างภูมิคุ้มกันจากการได้รับวัคซีนเพื่อลดการเจ็บป่วยรุนแรงและการเสียชีวิต ทั้งนี้ หากประชาชนในประเทศเกิดภูมิคุ้มกันจากทั้ง 2 วิธี ได้ครอบคลุมร้อยละ 60 – 70 ของประชากร ร่วมกับทุกคนยังคงมาตรการป้องกันตนเองโดยการสวมหน้ากาก ล้างมือ เว้นระยะห่าง ก็จะทําให้ไวรัสโควิด 19 ไม่สามารถเข้าสู่ร่างกายคนได้ ไม่สามารถมีชีวิตอยู่ในสิ่งแวดล้อมได้นาน และจะสลายตัวไปในที่สุด
ศ.ดร.นพ.ประสิทธิ์กล่าวต่อว่า สําหรับวัคซีนป้องกันโรคโควิด 19 ขณะนี้ ทั่วโลกมีวัคซีนที่ผ่านการทดสอบระยะที่ 3แล้วจํานวน 20 บริษัท พบว่า มีประสิทธิภาพป้องกันโรคได้และมีความปลอดภัย เช่นของประเทศสหรัฐอเมริกาที่ใช้เทคโนโลยีmRNAซึ่งเป็นเทคโนโลยีใหม่ มีประสิทธิผลสูงร้อยละ 95 แต่มีรายงานพบเกิดผลข้างเคียงส่วนประเทศไทยได้เลือกวัคซีนจาก 2 บริษัทที่เป็นเทคโนโลยีที่คุ้นเคยมานาน คือบริษัทแอสตร้าเซนเนก้าที่ใช้ไวรัสที่ไม่ก่อโรคในคน นํามาใส่พันธุกรรมที่สร้างโปรตีนที่ทําให้เกิดการแพร่ระบาดของของไวรัสโคโรนา 2019เมื่อไวรัสเข้าสู่ร่างกาย ร่างกายจะจดจําว่าเป็นสิ่งแปลกปลอม สร้างภูมิต้านทานต่อเชื้อโรคนี้ เมื่อได้รับเชื้อไวรัสโควิด 19อีกครั้ง จะจําได้และกําจัดออกจากร่างกาย เมื่อฉีด 2 เข็มจะมีประสิทธิผลในการป้องกันโรคร้อยละ 90 และวัคซีนของบริษัทซิโนแวคซึ่งใช้เทคโนโลยีนําเชื้อไวรัสโควิด 19 มาทําให้อ่อนแรง ไม่ก่อให้เกิดโรค แต่จะกระตุ้นให้ร่างกายเกิดภูมิคุ้มกันโรค มีประสิทธิภาพกว่าร้อยละ 50 ซึ่งเป็นเทคโนโลยีที่เราใช้มานาน ใช้ในการผลิตวัคซีนป้องกันโรคไข้หวัดใหญ่ ซึ่งเพียงพอที่เมื่อติดเชื้อจะช่วยให้อาการไม่รุนแรงและไม่เสียชีวิต ทําให้มั่นใจในเรื่องความปลอดภัย ไม่จําเป็นต้องใช้วัคซีนที่มีประสิทธิภาพถึงร้อยละ 90
“ขณะนี้ ประชาชนบางส่วนกลัวจะเสียชีวิตจากการฉีดวัคซีน ขอให้มั่นใจว่า หลักในการเลือกวัคซีนสําหรับคนไทย ยึดหลักความปลอดภัยเป็นอันดับหนึ่ง ควบคู่กับประสิทธิภาพในการป้องกันโรค จึงขอเชิญชวนให้มารับการฉีดวัคซีนเพื่อช่วยชาติโดยเฉพาะในประชาชนที่เป็นกลุ่มเป้าหมายการฉีดครั้งนี้ เพื่อให้เกิดภูมิคุ้มกันในคนไทยมากที่สุด ร่วมกับการป้องกันตนเอง เชื้อโควิด 19 ก็จะหมดไปจากประเทศไทย” ศ.ดร.นพ.ประสิทธิ์กล่าว
*** ข้อมูลเพิ่มเติม 1. ฉีดวัคซีนช่วยชาติ 2.เหตุผลในการเลือกเทคโนโลยีวัคซีนโควิด 19 เพื่อคนไทย
******************************** 26 มกราคม 2564
รัฐบาลไทย-ข่าวทำเนียบรัฐบาล-สธ.เปิด รพ.ราชวิถี 2 รองรับผู้ติดเชื้อโควิด 19 จากกรุงเทพและปริมณฑล
วันอังคารที่ 26 มกราคม 2564
สธ.เปิด รพ.ราชวิถี 2 รองรับผู้ติดเชื้อโควิด 19 จากกรุงเทพและปริมณฑล
กระทรวงสาธารณสุข เปิดโรงพยาบาลราชวิถี 2 รังสิต ขนาด 120 เตียง รองรับผู้ติดเชื้อโควิด จากพื้นที่กรุงเทพมหานครและปริมณฑล รวมทั้งเป็นที่พักสําหรับบุคลากรทางการแพทย์ที่มีความเสี่ยงจากการปฏิบัติงานดูแลผู้ติดเชื้อโควิด 19
กระทรวงสาธารณสุข เปิดโรงพยาบาลราชวิถี 2 รังสิต ขนาด 120 เตียง รองรับผู้ติดเชื้อโควิด จากพื้นที่กรุงเทพมหานครและปริมณฑล รวมทั้งเป็นที่พักสําหรับบุคลากรทางการแพทย์ที่มีความเสี่ยงจากการปฏิบัติงานดูแลผู้ติดเชื้อโควิด 19
วันนี้ (26 มกราคม 2564) ที่โรงพยาบาลราชวิถี 2 อ.ธัญบุรี จ.ปทุมธานี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ว่า ในวันนี้ได้ลงพื้นที่ติดตามการเตรียมความพร้อมรองรับผู้ติดเชื้อโควิด 19ของโรงพยาบาลราชวิถี 2 ซึ่งขณะนี้เปิดให้บริการเฉพาะแผนกผู้ป่วยนอก ตั้งแต่วันที่ 9 ธันวาคม 2563 เนื่องจากอยู่ระหว่างการก่อสร้างหอผู้ป่วยเพิ่มเติม รองรับประชาชนพื้นที่กรุงเทพมหานครโซนเหนือ เน้นเป็นศูนย์อุบัติเหตุฉุกเฉินช่วยลดความแออัดจากโรงพยาบาลราชวิถีและโรงพยาบาลใกล้เคียงใน จ.ปทุมธานี ซึ่งจากสถานการณ์การแพร่ระบาดของโรคโควิด 19 ในระลอกใหม่นี้ พบผู้ติดเชื้อจํานวนมากในกลุ่มแรงงานต่างด้าวในเขตสุขภาพที่ 4โดยเฉพาะที่ จ.สมุทรสาคร กระทรวงสาธารณสุขจึงมีนโยบายให้โรงพยาบาลราชวิถี 2 ทําหน้าที่รองรับผู้ติดเชื้อโควิด 19 อีกแห่งหนึ่ง
ดร.สาธิต กล่าวต่อว่า โดยโรงพยาบาลราชวิถี 2 แบ่งพื้นที่การให้บริการเพื่อรองรับผู้ติดเชื้อโควิด 19ที่อาการไม่รุนแรง รวมทั้งจัดให้เป็นที่พักสําหรับบุคลากรที่มีความเสี่ยงสูงจากการปฏิบัติงานดูแลผู้ติดเชื้อ รวมรองรับได้ 120 เตียง รับการส่งต่อจากโรงพยาบาลราชวิถี จังหวัดในเขตสุขภาพที่ 4 และจังหวัดสมุทรสาคร เพิ่มเติมจากโรงพยาบาลสนามของโรงพยาบาลธรรมศาสตร์เฉลิมพระเกียรติ เพื่อลดความแออัดจากโรงพยาบาลอื่น
“ขณะนี้สถานการณ์การแพร่ระบาดโควิด 19 ในประเทศ เริ่มคงที่ หลายจังหวัดไม่พบผู้ติดเชื้อรายใหม่เป็นเวลามากกว่า 2 สัปดาห์ ส่วนที่ภาคตะวันออก เช่น จ.ระยอง จันทบุรี ตราด ชลบุรี ได้ดําเนินการเชิงรุกคัดกรองนําผู้ติดเชื้อเข้าสู่ระบบการรักษา ระบบควบคุมป้องกันโรค โดยมีโรงพยาบาลสนามรองรับถึง 3,000 เตียง ขณะนี้ ผู้ติดเชื้อกลับบ้านหมดแล้ว แต่ยังเตรียมพร้อมหากพบผู้ติดเชื้ออีก อย่างไรก็ตามหากสถานการณ์ดีขึ้น ได้เตรียมเสนอ ศบค.เพื่อพิจารณาผ่อนคลาย ให้ประชาชนกลับมาใช้ชีวิตได้ปกติ เศรษฐกิจเดินหน้าต่อไปได้” ดร.สาธิตกล่าว
******************************** 26 มกราคม 2564
รัฐบาลไทย-ข่าวทำเนียบรัฐบาล-รมว.วธ.เป็นประธานการประชุมคณะกรรมการพัฒนาสื่อปลอดภัยและสร้างสรรค์แห่งชาติ ครั้งที่ 1/2564
วันอังคารที่ 26 มกราคม 2564
รมว.วธ.เป็นประธานการประชุมคณะกรรมการพัฒนาสื่อปลอดภัยและสร้างสรรค์แห่งชาติ ครั้งที่ 1/2564
รมว.วธ.เป็นประธานการประชุมคณะกรรมการพัฒนาสื่อปลอดภัยและสร้างสรรค์แห่งชาติ ครั้งที่ 1/2564
วันที่ ๒๖ มกราคม ๒๕๖๔ เวลา ๑๔.๐๐ น. นายวิษณุ เครืองาม รองนายกรัฐมนตรี มอบหมายให้นายอิทธิพล คุณปลื้ม รัฐมนตรีว่าการกระทรวงวัฒนธรรมเป็นประธานการประชุมคณะกรรมการพัฒนาสื่อปลอดภัยและสร้างสรรค์แห่งชาติ ครั้งที่ 1/2564 โดยมี นางยุพา ทวีวัฒนะกิจบวร ปลัดกระทรวงวัฒนธรรม นายธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ ผู้บริหารกระทรวงวัฒนธรรม กรรมการผู้ทรงคุณวุฒิ และผู้แทนหน่วยงานที่เกี่ยวข้อง เข้าร่วมประชุม ณ ห้องประชุม ๓๐๑ ชั้น ๓ ตึกบัญชาการ ๑ ทําเนียบรัฐบาล
รัฐบาลไทย-ข่าวทำเนียบรัฐบาล-สธ.รุกควบคุมโควิด 19 สมุทรสาคร ลดการติดเชื้อในโรงงาน เรียกคืนพื้นที่สีเขียว
วันอังคารที่ 26 มกราคม 2564
สธ.รุกควบคุมโควิด 19 สมุทรสาคร ลดการติดเชื้อในโรงงาน เรียกคืนพื้นที่สีเขียว
ปลัดกระทรวงสาธารณสุขติดตามสถานการณ์โรคโควิด 19 จ.สมุทรสาคร รุกเปลี่ยนพื้นที่สีเหลืองตรวจพบโรงงานมีอัตราติดเชื้อน้อยกว่า 10% ให้กลับมาเป็นพื้นที่สีเขียว โดยเฉพาะอ้อมน้อย กระทุ่มแบน พบติดเชื้อรวมเพียง 3 โรงงาน โดยออกมาตรการเพิ่มประสิทธิภาพการควบคุมโรค
ปลัดกระทรวงสาธารณสุขติดตามสถานการณ์โรคโควิด 19 จ.สมุทรสาคร รุกเปลี่ยนพื้นที่สีเหลืองตรวจพบโรงงานมีอัตราติดเชื้อน้อยกว่า 10% ให้กลับมาเป็นพื้นที่สีเขียว โดยเฉพาะอ้อมน้อย กระทุ่มแบน พบติดเชื้อรวมเพียง 3 โรงงาน โดยออกมาตรการเพิ่มประสิทธิภาพการควบคุมโรค เพื่อลดการติดเชื้อในโรงงาน
วันนี้ (26 มกราคม 2564) ที่สํานักงานสาธารณสุขจังหวัดสมุทรสาคร นพ.เกียรติภูมิ วงศ์รจิต ปลัดกระทรวงสาธารณสุข ลงพื้นที่ประชุมติดตามความคืบหน้าสถานการณ์โรคโควิด 19 ใน จ.สมุทรสาคร และให้สัมภาษณ์ว่า ขณะนี้ได้ระดมทีมปูพรมตรวจคัดกรองเชิงรุกโรงงานใน จ.สมุทรสาคร เพื่อค้นหาและแยกผู้ติดเชื้อเข้าสู่ระบบการรักษา พบ 70 กว่าโรงงานที่มีการติดเชื้อ ส่วนใหญ่เป็นโรงงานขนาดกลางและขนาดเล็กที่มีอัตราการติดเชื้อน้อยกว่าร้อยละ 10 ถือเป็นพื้นที่สีเหลือง ส่วนโรงงานขนาดใหญ่มักมีการติดเชื้อมากกว่าร้อยละ 10 ถือเป็นพื้นที่สีแดง พบประมาณเกือบ 10 โรงงาน อยู่ในพื้นที่ อ.เมืองเป็นหลัก แนวทางการดําเนินงานควบคุมโรคคือ พยายามให้ทุกพื้นที่มีผู้ติดเชื้อน้อยลง เป็นพื้นที่สีเขียวคือโรงงานไม่มีการติดเชื้อกลับมาให้มากที่สุด โดยเฉพาะพื้นที่สีเหลืองที่มีอัตราการติดเชื้อน้อย ซึ่งบางพื้นที่มีโรงงานติดเชื้อเพียงไม่กี่แห่ง เช่น อ.อ้อมน้อย มีโรงงานติดเชื้อ 2 แห่ง หรือ อ.กระทุ่มแบนที่มีโรงงานติดเชื้อ 1 แห่ง เป็นต้น
ทั้งนี้ ปัจจัยหลักที่ทําให้เกิดการติดเชื้อภายในโรงงาน เนื่องจากมีการอยู่อย่างแออัด และรูปแบบการทํางานที่เอื้อให้เกิดการสัมผัสอย่างใกล้ชิด ทําให้ผู้สัมผัสเสี่ยงสูงเมื่อติดเชื้อจึงมีโอกาสแพร่เชื้อต่อได้ ในที่ประชุมจึงได้นําเสนอข้อมูลต่างๆ เพื่อนําไปประชุมหารือในการกําหนดมาตรการให้การควบคุมป้องกันโรคมีประสิทธิภาพยิ่งขึ้นต่อไป
นพ.เกียรติภูมิกล่าวต่อว่า สําหรับการบริหารจัดการวัคซีนโควิด 19 ที่จะนําเข้ามาล็อตแรกนั้น จังหวัดสมุทรสาครถือเป็นพื้นที่เสี่ยงที่จะมีการให้วัคซีนในกลุ่มเสี่ยงก่อน ทั้งบุคลากรทางการแพทย์และสาธารณสุข ผู้ปฏิบัติงานด่านหน้า ผู้สูงอายุ และผู้มีโรคประจําตัว เพื่อลดอาการรุนแรงและการเสียชีวิต
******************************* 26 มกราคม 2564
****************************
รัฐบาลไทย-ข่าวทำเนียบรัฐบาล-สธ.รุกควบคุมโควิด 19 สมุทรสาคร ลดการติดเชื้อในโรงงาน เรียกคืนพื้นที่สีเขียว
วันอังคารที่ 26 มกราคม 2564
สธ.รุกควบคุมโควิด 19 สมุทรสาคร ลดการติดเชื้อในโรงงาน เรียกคืนพื้นที่สีเขียว
ปลัดกระทรวงสาธารณสุขติดตามสถานการณ์โรคโควิด 19 จ.สมุทรสาคร รุกเปลี่ยนพื้นที่สีเหลืองตรวจพบโรงงานมีอัตราติดเชื้อน้อยกว่า 10% ให้กลับมาเป็นพื้นที่สีเขียว โดยเฉพาะอ้อมน้อย กระทุ่มแบน พบติดเชื้อรวมเพียง 3 โรงงาน โดยออกมาตรการเพิ่มประสิทธิภาพการควบคุมโ
ปลัดกระทรวงสาธารณสุขติดตามสถานการณ์โรคโควิด 19 จ.สมุทรสาคร รุกเปลี่ยนพื้นที่สีเหลืองตรวจพบโรงงานมีอัตราติดเชื้อน้อยกว่า 10% ให้กลับมาเป็นพื้นที่สีเขียว โดยเฉพาะอ้อมน้อย กระทุ่มแบน พบติดเชื้อรวมเพียง 3 โรงงาน โดยออกมาตรการเพิ่มประสิทธิภาพการควบคุมโรค เพื่อลดการติดเชื้อในโรงงาน
วันนี้ (26 มกราคม 2564) ที่สํานักงานสาธารณสุขจังหวัดสมุทรสาคร นพ.เกียรติภูมิ วงศ์รจิต ปลัดกระทรวงสาธารณสุข ลงพื้นที่ประชุมติดตามความคืบหน้าสถานการณ์โรคโควิด 19 ใน จ.สมุทรสาคร และให้สัมภาษณ์ว่า ขณะนี้ได้ระดมทีมปูพรมตรวจคัดกรองเชิงรุกโรงงานใน จ.สมุทรสาคร เพื่อค้นหาและแยกผู้ติดเชื้อเข้าสู่ระบบการรักษา พบ 70 กว่าโรงงานที่มีการติดเชื้อ ส่วนใหญ่เป็นโรงงานขนาดกลางและขนาดเล็กที่มีอัตราการติดเชื้อน้อยกว่าร้อยละ 10 ถือเป็นพื้นที่สีเหลือง ส่วนโรงงานขนาดใหญ่มักมีการติดเชื้อมากกว่าร้อยละ 10 ถือเป็นพื้นที่สีแดง พบประมาณเกือบ 10 โรงงาน อยู่ในพื้นที่ อ.เมืองเป็นหลัก แนวทางการดําเนินงานควบคุมโรคคือ พยายามให้ทุกพื้นที่มีผู้ติดเชื้อน้อยลง เป็นพื้นที่สีเขียวคือโรงงานไม่มีการติดเชื้อกลับมาให้มากที่สุด โดยเฉพาะพื้นที่สีเหลืองที่มีอัตราการติดเชื้อน้อย ซึ่งบางพื้นที่มีโรงงานติดเชื้อเพียงไม่กี่แห่ง เช่น อ.อ้อมน้อย มีโรงงานติดเชื้อ 2 แห่ง หรือ อ.กระทุ่มแบนที่มีโรงงานติดเชื้อ 1 แห่ง เป็นต้น
ทั้งนี้ ปัจจัยหลักที่ทําให้เกิดการติดเชื้อภายในโรงงาน เนื่องจากมีการอยู่อย่างแออัด และรูปแบบการทํางานที่เอื้อให้เกิดการสัมผัสอย่างใกล้ชิด ทําให้ผู้สัมผัสเสี่ยงสูงเมื่อติดเชื้อจึงมีโอกาสแพร่เชื้อต่อได้ ในที่ประชุมจึงได้นําเสนอข้อมูลต่างๆ เพื่อนําไปประชุมหารือในการกําหนดมาตรการให้การควบคุมป้องกันโรคมีประสิทธิภาพยิ่งขึ้นต่อไป
นพ.เกียรติภูมิกล่าวต่อว่า สําหรับการบริหารจัดการวัคซีนโควิด 19 ที่จะนําเข้ามาล็อตแรกนั้น จังหวัดสมุทรสาครถือเป็นพื้นที่เสี่ยงที่จะมีการให้วัคซีนในกลุ่มเสี่ยงก่อน ทั้งบุคลากรทางการแพทย์และสาธารณสุข ผู้ปฏิบัติงานด่านหน้า ผู้สูงอายุ และผู้มีโรคประจําตัว เพื่อลดอาการรุนแรงและการเสียชีวิต
******************************* 26 มกราคม 2564
****************************
รัฐบาลไทย-ข่าวทำเนียบรัฐบาล-เชิญชวนร่วม พม. “ปันสุข สู่ชุมชน” 28 จังหวัด พื้นที่ควบคุมสูงสุด
วันอังคารที่ 26 มกราคม 2564
เชิญชวนร่วม พม. “ปันสุข สู่ชุมชน” 28 จังหวัด พื้นที่ควบคุมสูงสุด
เชิญชวนร่วม พม. “ปันสุข สู่ชุมชน” 28 จังหวัด พื้นที่ควบคุมสูงสุด
วันนี้ (26 ม.ค. 64) เวลา 11.00 น. ที่กระทรวงการพัฒนาสังคมและความมั่นคงของมนุษย์ (พม.) สะพานขาว กรุงเทพฯนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า จากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ระลอกใหม่ ได้ส่งผลกระทบต่อประชาชนในวงกว้างทั่วประเทศรวมถึงกลุ่มเปราะบางของกระทรวง พม. ได้แก่ เด็ก เยาวชน ผู้สูงอายุ คนพิการ คนไร้บ้าน และผู้ด้อยโอกาส รวมทั้ง ผู้มีรายได้น้อย โดยเฉพาะในพื้นที่ควบคุมสูงสุด 28 จังหวัด ตามคําสั่งศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) ทําให้มีความยากลําบากอย่างยิ่งในการดําเนินชีวิต ซึ่งจําเป็นต้องให้การช่วยเหลืออย่างเข้าถึง ทั้งนี้ กระทรวง พม. จึงได้ดําเนินโครงการ พม. Mobile “ปันสุข สู่ชุมชน” ไม่ว่าคุณจะอยู่ที่ไหน พม. จะตามไปเยี่ยม ด้วยการจัดรถ Mobile นําเครื่องอุปโภคบริโภคที่จําเป็น รวมทั้งหน้ากากอนามัยและเจลแอลกอฮอล์ล้างมือป้องกันโรคโควิด-19 ลงพื้นที่เข้าไปให้กับชุมชนที่มีกลุ่มเปราะบางของกระทรวง พม.
นางพัชรี กล่าวเพิ่มเติมว่า ทั้งนี้ ขอเชิญชวนร่วมบริจาคเงินและสิ่งของ เพื่อช่วยเหลือกลุ่มเปราะบางที่ประสบปัญหา
ความเดือดร้อนและอยู่ในภาวะยากลําบากจากโรคโควิด-19 ที่ศูนย์รับบริจาคกระทรวง พม. โทร. 0 2659 6476 หรือติดต่อศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง
รัฐบาลไทย-ข่าวทำเนียบรัฐบาล-ครม. ส่งกำลังใจให้ผู้ว่าราชการจังหวัดสมุทรสาครและครอบครัว ยืนยันดูแลอย่างดีที่สุด
วันอังคารที่ 26 มกราคม 2564
ครม. ส่งกําลังใจให้ผู้ว่าราชการจังหวัดสมุทรสาครและครอบครัว ยืนยันดูแลอย่างดีที่สุด
ครม. ส่งกําลังใจให้ผู้ว่าราชการจังหวัดสมุทรสาครและครอบครัว ยืนยันดูแลอย่างดีที่สุด
วันนี้ (26 ม.ค. 64) เวลา 13.30 น. ณ โถงตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวว่า นายกรัฐมนตรีและคณะรัฐมนตรีร่วมส่งกําลังใจให้ผู้ว่าจังหวัดสมุทรสาคร ซึ่งติดตามรายงานการรักษามาโดยตลอด ปัจจุบันอยู่ภายใต้ความดูแลโดยคณะแพทย์ที่ได้ปรับรูปแบบรักษาที่เหมาะสมอยู่ตลอดเวลา ยืนยันว่าจะดูแลให้ดีที่สุด พร้อมอวยพรให้สุขภาพกลับมาเป็นปกติโดยไว ทั้งนี้ นายกรัฐมนตรีกล่าวขอบคุณผู้ว่าจังหวัดสมุทรสาครที่มีความเสียสละในการปฏิบัติหน้าที่ด้วย
โอกาสนี้ นายกรัฐมนตรียังเผยถึงการประชุม ศบค. มุ่งแก้ไขสถานการณ์การแพร่ระบาดของเชื้อไวรัสโควิด-19 ไม่ว่าตัวเลขผู้ติดเชื้อจะมีจํานวนมากหรือน้อย กรณีขณะนี้ที่ผู้ป่วยติดเชื้อ โควิด-19 เพิ่มจํานวนมากขึ้น สืบเนื่องมาจากการเร่งตรวจสอบคัดกรองเชิงรุก เพื่อเคลียร์พื้นที่ที่มีการแพร่ระบาดรุนแรงให้ลดลงโดยเร็วที่สุด ในส่วนมาตรการผ่อนคลายยังจําเป็นต้องดูตามความเป็นไปในพื้นที่ทั้งพื้นที่จุดศูนย์กลางที่มีการแพร่ระบาดและพื้นที่โดยรอบ
..................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีขอบคุณพรรคร่วมรัฐบาล ร่วมนำนโยบายจากที่ประชุม ครม. ขับเคลื่อนสู่การปฏิบัติ มอบกรมบัญชีกลางเร่งเชื่อมโยงตั้งแต่อดีตจนถึงปัจจุบัน
วันอังคารที่ 26 มกราคม 2564
นายกรัฐมนตรีขอบคุณพรรคร่วมรัฐบาล ร่วมนํานโยบายจากที่ประชุม ครม. ขับเคลื่อนสู่การปฏิบัติ มอบกรมบัญชีกลางเร่งเชื่อมโยงตั้งแต่อดีตจนถึงปัจจุบัน
นายกรัฐมนตรีขอบคุณพรรคร่วมรัฐบาล ร่วมนํานโยบายจากที่ประชุม ครม. ขับเคลื่อนสู่การปฏิบัติ มอบกรมบัญชีกลางเร่งเชื่อมโยงตั้งแต่อดีตจนถึงปัจจุบัน
วันนี้ (26 ม.ค. 64) เวลา 13.30 น. ณ โถงตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวขอบคุณพรรคร่วมรัฐบาลและรัฐมนตรีทุกกระทรวง ที่ร่วมกันทํางานและมีการประชุมคณะรัฐมนตรีร่วมกันทุกสัปดาห์ เพื่อปรึกษาหารือและตัดสินใจร่วมกันทั้งเรื่องของกฎหมาย กฎระเบียบ และกฎกระทรวง ให้สอดคล้องกับสถานการณ์ในปัจจุบัน การอนุมัติโครงการต่าง ๆ งบประมาณ ที่ผ่านมา รัฐมนตรีทุกกระทรวงยังนํานโยบายจากที่ประชุมคณะรัฐมนตรีไปขับเคลื่อนเพื่อการปฏิบัติ
นายกรัฐมนตรีกล่าวถึงกรณีการเรียกคืนเบี้ยยังชีพผู้สูงอายุว่า มอบหมายให้หน่วยงานที่เกี่ยวข้องสํารวจหาข้อเท็จจริง พร้อมให้มีการเชื่อมโยงข้อมูลต่าง ๆ จากกรมบัญชีกลางตั้งแต่อดีตจนถึงปัจจุบัน เพื่อมิให้มีเหตุการณ์ดังกล่าวเกิดขึ้นอีก สําหรับการแก้ไขปัญหาฝุ่นละออง PM 2.5นั้น รัฐบาลกําหนดมาตรการลดฝุ่นละออง PM 2.5 ทั้งในระยะสั้น ระยะปานกลาง และระยะยาว โดยเป็นการทํางานร่วมกันของกระทรวงทรัพยากรธรรมชาติและสิ่งแวดล้อม กระทรวงมหาดไทย ทหาร และภาคเอกชน โรงงานอุตสาหกรรม เกษตรกร เพื่อลดความเดือดร้อนจากปัญหาฝุ่นละออง PM 2.5 และพยายามสร้างความเข้าใจกับพี่น้องเกษตรกรที่ยังประกอบเกษตรกรรมแบบดั้งเดิม รวมทั้งสภาพอากาศมีความเชื่อมโยงกันทําให้บางครั้งฝุ่น ควัน มาจากพื้นที่ตอนในด้วย จึงมอบให้หมายให้ ฝ่ายความมั่นคง กระทรวงมหาดไทย ผู้ว่าราชการจังหวัด หารือกับประเทศเพื่อนบ้านทุกพื้นที่ ทุกมิติ เพื่อร่วมกันแก้ไขปัญหา
ในตอนท้าย นายกรัฐมนตรียังกล่าวระเบียบวินัยการลงโทษของทหาร ซึ่งมีอยู่ 5 ข้อ คือ ภาคทัณฑ์ ทัณฑกรรม กัก ขัง และ จําขัง มีระเบียบระบุไว้ชัดเจนอยู่แล้ว ย้ําว่าการลงโทษต่าง ๆ ต้องพิจารณาให้เหมาะสม พร้อมขอความร่วมมือนายทหาร นายสิบ ที่ใกล้ชิดอย่าลงโทษนอกกรอบระเบียบวินัย และขอให้พลทหารเข้าใจซึ่งกันและกัน ที่สําคัญคือต้องไม่ยุ่งเกี่ยวกับยาเสพติด
.....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สรรพากรขยายเวลายื่นแบบฯ ภาษีเงินได้บุคคลธรรมดา ภาษีเงินได้หัก ณ ที่จ่าย และภาษีมูลค่าเพิ่ม ผ่านอินเทอร์เน็ต ช่วยเพิ่มสภาพคล่องในระบบกว่า 265,700 ล้านบาท
วันอังคารที่ 26 มกราคม 2564
สรรพากรขยายเวลายื่นแบบฯ ภาษีเงินได้บุคคลธรรมดา ภาษีเงินได้หัก ณ ที่จ่าย และภาษีมูลค่าเพิ่ม ผ่านอินเทอร์เน็ต ช่วยเพิ่มสภาพคล่องในระบบกว่า 265,700 ล้านบาท
เมื่อวันที่ 26 ม.ค.2564 ครม.มีมติเห็นชอบการขยายเวลาการยื่นแบบและชําระภาษีเงินได้บุคคลธรรมดา ภาษีเงินได้หัก ณ ที่จ่ายและภาษีมูลค่าเพิ่ม ที่ยื่นผ่านอินเทอร์เน็ต เพื่อช่วยเหลือประชาชนกว่า 10.3 ล้านราย ที่ยื่นแบบ ภ.ง.ด.90 และ ภ.ง.ด.91
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยว่า “เมื่อวันที่ 26 มกราคม 2564 คณะรัฐมนตรีได้มีมติเห็นชอบการขยายเวลาการยื่นแบบและชําระภาษีเงินได้บุคคลธรรมดา ภาษีเงินได้หัก ณ ที่จ่ายและภาษีมูลค่าเพิ่ม ที่ยื่นผ่านอินเทอร์เน็ต เพื่อช่วยเหลือประชาชนกว่า 10.3 ล้านราย ที่ยื่นแบบ ภ.ง.ด.90 และ ภ.ง.ด.91 และผู้ประกอบการที่ยื่นแบบฯ ภาษีมูลค่าเพิ่ม และภาษีเงินได้หัก ณ ที่จ่ายกว่า 5.1 แสนราย ให้มีสภาพคล่องเพิ่มขึ้น คาดว่าจะมีเงินหมุนเวียนเสริมสภาพคล่องในระบบเศรษฐกิจกว่า 265,700 ล้านบาท”
นายเอกนิติ นิติทัณฑ์ประภาศ อธิบดีกรมสรรพากร กล่าวเพิ่มเติมว่า “การขยายเวลาการยื่นแบบฯให้แก่ประชาชนและผู้ประกอบการดังกล่าว เพื่อดูแลและเยียวยาการได้รับผลกระทบจากการแพร่ระบาด ของโรคติดเชื้อไวรัสโคโรนา 2019 (COVID – 19) โดยการขยายเวลายื่นแบบฯ ภาษีเงินได้บุคคลธรรมดาจะช่วยเพิ่มสภาพคล่องให้ประชาชนในระบบ ประมาณ 10,600 ล้านบาท และการขยายเวลายื่นแบบฯ ภาษีมูลค่าเพิ่ม และภาษีเงินได้หัก ณ ที่จ่าย จะช่วยเพิ่มสภาพคล่องให้ผู้ประกอบการประมาณ 255,100 ล้านบาท โดยมีรายละเอียดของการขยายเวลายื่นแบบฯ ดังต่อไปนี้
1. ภาษีเงินได้บุคคลธรรมดา สําหรับปีภาษี 2563 (แบบ ภ.ง.ด.90 แบบ ภ.ง.ด.91) ที่ต้องยื่นแบบฯ ภายในวันที่ 31 มีนาคม 2564 ให้ขยายเวลาออกไปถึงวันที่ 30 มิถุนายน 2564 เฉพาะแบบที่ยื่นผ่านอินเทอร์เน็ต
2. ภาษีเงินได้หัก ณ ที่จ่าย (แบบ ภ.ง.ด. 1 แบบ ภ.ง.ด. 2 แบบ ภ.ง.ด. 3 แบบ ภ.ง.ด. 53 และ แบบ ภ.ง.ด. 54) ขยายเวลาการยื่นแบบฯ ถึงวันสุดท้ายของเดือนที่ต้องยื่นแบบฯ โดยให้เริ่มขยายเวลาสําหรับการยื่นแบบฯ ในเดือนกุมภาพันธ์ 2564 ถึงเดือน มิถุนายน2564 เฉพาะแบบฯ ที่ยื่นผ่านอินเทอร์เน็ต
3 ภาษีมูลค่าเพิ่ม (แบบ ภ.พ. 30 แบบ ภ.พ. 36) ขยายเวลาการยื่นแบบฯ ถึงวันสุดท้ายของเดือนที่ต้องยื่นแบบฯ โดยให้เริ่มขยายเวลาสําหรับการยื่นแบบฯ ในเดือนกุมภาพันธ์ 2564 ถึงเดือน มิถุนายน2564 เฉพาะแบบฯ ที่ยื่นผ่านอินเทอร์เน็ต”
นายอาคม เติมพิทยาไพสิฐ รัฐมนตรีว่าการกระทรวงการคลัง กล่าวสรุปว่า “การขยายเวลายื่นแบบฯ ทางอินเทอร์เน็ต เป็นการสนับสนุนการทําธุรกรรมทางภาษีทางอิเล็กทรอนิกส์จากที่บ้านหรือ Tax From Home ช่วยลดความแออัดและความเสี่ยงจาก COVID – 19 ได้เป็นอย่างดี อีกทั้งช่วยเพิ่มสภาพคล่องในมือประชาชนและผู้ประกอบการให้มีมากขึ้นและนานขึ้น โดยไม่ได้กระทบการจัดเก็บรายได้ของรัฐบาล อย่างไรก็ดี กระทรวงการคลังต้องบริหารจัดการกระแสเงินสดเพื่อให้สอดคล้องกับระยะเวลาการชําระภาษีที่เลื่อนออกไป”
กรมสรรพากร สํานักงานเลขานุการกรม ส่วนประชาสัมพันธ์
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-ออมสินแจ้ง สินเชื่อเสริมพลังฐานรากวงเงิน 10,000 ล้านบาท มีผู้ยื่นขอกู้เต็มวงเงินแล้ว
วันอังคารที่ 26 มกราคม 2564
ออมสินแจ้ง สินเชื่อเสริมพลังฐานรากวงเงิน 10,000 ล้านบาท มีผู้ยื่นขอกู้เต็มวงเงินแล้ว
สินเชื่อเสริมพลังฐานราก วงเงินสินเชื่อ 10,000 ล้านบาท ได้มีประชาชนยื่นขอกู้และได้รับอนุมัติเงินกู้จนเต็มวงเงิน และธนาคารได้ปิดระบบลงทะเบียนขอสินเชื่อผ่าน MyMo แล้ว
นายวิทัย รัตนากร ผู้อํานวยการธนาคารออมสิน เปิดเผยว่า ตามที่รัฐบาลมีความห่วงใยประชาชนที่เดือดร้อน จากผลกระทบของสถานการณ์การแพร่ระบาดของเชื้อไวรัสโควิด-19 ระลอกใหม่ โดยได้มอบหมายธนาคารออมสินให้การช่วยเหลือประชาชน ผ่านการให้สินเชื่อดอกเบี้ยต่ําด้วยเงื่อนไขผ่อนปรน ตามโครงการสินเชื่อเสริมพลังฐานราก วงเงินสินเชื่อ 10,000 ล้านบาท เริ่มเปิดให้ลงทะเบียนยื่นขอสินเชื่อผ่านแอปพลิเคชัน MyMo ตั้งแต่วันที่ 15 มกราคม 2564 ที่ผ่านมา ปัจจุบัน วงเงินสินเชื่อเสริมพลังฯ ได้มีประชาชนยื่นขอกู้และได้รับอนุมัติเงินกู้จนเต็มวงเงิน และธนาคารได้ปิดระบบลงทะเบียนขอสินเชื่อผ่าน MyMo แล้ว
“นับตั้งแต่เริ่มเปิดให้ประชาชนยื่นขอสินเชื่อตามมาตรการเยียวยาจากการระบาดระลอกใหม่ เมื่อวันที่ 15 มกราคมที่ผ่านมา ธนาคารได้อนุมัติสินเชื่อและโอนเงินเข้าบัญชีผู้กู้ไปแล้วกว่า 4.4 แสนราย จํานวนเงินให้กู้กว่า 11,500 ล้านบาท ในจํานวนนี้เป็นลูกค้าสินเชื่อเสริมพลังฐานรากกว่า 3 แสนราย (ให้กู้สูงสุดรายละ 50,000 บาท) และเป็นลูกค้าสินเชื่อเพื่อเป็นค่าใช้จ่าย หรือสินเชื่อฉุกเฉิน จํานวน 1.4 แสนราย (ให้กู้รายละ 10,000 บาท) ซึ่งมาตรการสินเชื่อผ่อนปรนเงื่อนไขครั้งนี้ ธนาคารพิจารณาจากประวัติเครดิตผู้กู้เป็นหลัก โดยได้รับความคุ้มครองการชดเชยความเสียหายบางส่วนจากรัฐบาล อีกทั้งยังเป็นครั้งแรกของการนําร่องเปิดให้บริการอนุมัติสินเชื่อผ่านแอปพลิเคชัน MyMo เพื่อให้สามารถพิจารณาสินเชื่อได้เร็วโดยที่ลูกค้าไม่ต้องไปติดต่อที่สาขา สอดคล้องตามมาตรการป้องกันและควบคุมการระบาดของเชื้อไวรัสโควิด-19” นายวิทัยกล่าว
ธนาคารฯ หวังเป็นอย่างยิ่งว่า มาตรการสินเชื่อของธนาคารในครั้งนี้ จะช่วยบรรเทาความเดือดร้อนของประชาชนลงได้บ้างไม่มากก็น้อย และช่วยขับเคลื่อนเศรษฐกิจต่อไปได้ท่ามกลางสถานการณ์การแพร่ระบาดระลอกใหม่ ธนาคารออมสินขอขอบคุณลูกค้าทุกท่านที่ยื่นกู้สินเชื่อ และขออภัยผู้กู้ที่ไม่ผ่านเกณฑ์พิจารณาประวัติเครดิตที่ไม่ได้รับอนุมัติสินเชื่อมา ณ โอกาสนี้
รัฐบาลไทย-ข่าวทำเนียบรัฐบาล-มาตรการด้านภาษีและค่าธรรมเนียมเพื่อบรรเทาผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID–19) ในปี 2564
วันอังคารที่ 26 มกราคม 2564
มาตรการด้านภาษีและค่าธรรมเนียมเพื่อบรรเทาผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID–19) ในปี 2564
เมื่อวันที่ 26 มกราคม 2564 คณะรัฐมนตรีได้มีมติเห็นชอบมาตรการด้านภาษีและค่าธรรมเนียมเพื่อบรรเทาผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID–19) ในปี 2564
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยว่า เมื่อวันที่ 26 มกราคม 2564 คณะรัฐมนตรีได้มีมติเห็นชอบมาตรการด้านภาษีและค่าธรรมเนียมเพื่อบรรเทาผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID–19) ในปี 2564 จํานวน 3 เรื่อง โดยมีสาระสําคัญ ดังนี้
1. มาตรการลดภาษีที่ดินและสิ่งปลูกสร้าง (มาตรการลดภาษีที่ดินฯ) มีวัตถุประสงค์เพื่อบรรเทาผลกระทบด้านเศรษฐกิจและสังคมต่อประชาชนและผู้ประกอบการที่เป็นผู้เสียภาษีที่ดินและสิ่งปลูกสร้าง เนื่องจากไม่สามารถประกอบกิจกรรมทางเศรษฐกิจได้ตามปกติ อันเนื่องมาจากผลกระทบจากการแพร่ระบาดของ COVID - 19 โดยให้ลดภาษีในอัตราร้อยละ 90 ของจํานวนภาษีที่คํานวณได้สําหรับการจัดเก็บภาษีของปีภาษี พ.ศ. 2564
2. มาตรการลดค่าธรรมเนียมจดทะเบียนสิทธิและนิติกรรมสําหรับที่อยู่อาศัย (มาตรการลดค่าธรรมเนียมฯ) มีวัตถุประสงค์เพื่อสนับสนุนและบรรเทาภาระให้แก่ประชาชนที่ต้องการซื้อที่อยู่อาศัยใหม่เป็นของตนเอง รวมถึงช่วยรักษาระดับกิจกรรมทางเศรษฐกิจในภาคอสังหาริมทรัพย์ซึ่งเชื่อมโยงกับการจ้างงานและธุรกิจที่เกี่ยวเนื่องกับภาคอสังหาริมทรัพย์ในสถานการณ์การแพร่ระบาดของ COVID–19 โดยลดค่าธรรมเนียมการโอนจากร้อยละ 2 ลงเหลือร้อยละ 0.01 และลดค่าธรรมเนียมการจํานองจากร้อยละ 1 ลงเหลือร้อยละ 0.01 (เฉพาะการโอนและจดจํานองในคราวเดียวกัน) สําหรับที่อยู่อาศัยใหม่ ราคาไม่เกิน 3 ล้านบาทต่อหน่วย ซึ่งครอบคลุมบ้านเดี่ยว บ้านแฝด บ้านแถว อาคารพาณิชย์ และห้องชุด ที่ซื้อจากผู้ประกอบการ ตั้งแต่วันถัดจากวันที่ลงประกาศกระทรวงมหาดไทยในราชกิจจานุเบกษาถึงวันที่ 31 ธันวาคม 2564
3. การขยายกําหนดเวลาการยื่นแบบแสดงรายการและชําระภาษีเงินได้บุคคลธรรมดา ภาษีเงินได้ หัก ณ ที่จ่าย และภาษีมูลค่าเพิ่ม (การขยายเวลายื่นแบบฯ) มีวัตถุประสงค์เพื่อบรรเทาภาระภาษีให้แก่ผู้มีเงินได้และผู้ประกอบการในสถานการณ์การแพร่ระบาดของ COVID-19 ซึ่งจะทําให้ผู้มีเงินได้และผู้ประกอบการมีสภาพคล่องเพิ่มขึ้นโดยสรุปรายละเอียดมาตรการได้ ดังนี้
3.1 ขยายเวลาการยื่นและชําระภาษีเงินได้บุคคลธรรมดา 3 เดือน จากเดิมภายในวันที่ 31 มีนาคม 2564 เป็น 30 มิถุนายน 2564 เฉพาะการยื่นแบบ e-filing
3.2 ขยายเวลาการยื่นแบบแสดงรายการ และการนําส่งหรือชําระภาษีเงินได้หัก ณ ที่จ่าย และภาษีมูลค่าเพิ่มสําหรับภาษีของเดือนมกราคม – พฤษภาคม 2564 ที่ต้องยื่นแบบ นําส่ง หรือชําระ ในช่วงเดือน กุมภาพันธ์ - มิถุนายน 2564 โดยขยายเวลาออกไปเป็นภายในวันสุดท้ายของเดือนนั้น ๆ เฉพาะการยื่นแบบ e-filing
รัฐมนตรีว่าการกระทรวงการคลัง กล่าวเพิ่มเติมว่า มาตรการลดภาษีที่ดินฯ และมาตรการลดค่าธรรมเนียมฯ จะต้องมีการตราพระราชกฤษฎีกาว่าด้วยการลดภาษีที่ดินและสิ่งปลูกสร้าง และดําเนินการออกประกาศกระทรวงมหาดไทยที่เกี่ยวข้อง เช่นเดียวกับการขยายเวลายื่นแบบฯ ที่จะต้องมีการออกประกาศกระทรวงการคลังที่เกี่ยวข้อง ซึ่งคาดว่าจะมีผลบังคับใช้ได้ในเร็วๆ นี้ โดยกระทรวงการคลังจะได้ประชาสัมพันธ์ให้ทราบต่อไป
สอบถามข้อมูลเพิ่มเติม
สํานักงานเศรษฐกิจการคลัง
โทร 02 2739020 ต่อ 3526 3548 3521 3509
รัฐบาลไทย-ข่าวทำเนียบรัฐบาล-ไฟเขียว! ลดเงินสมทบ เยียวยาผู้ประกันตน สู้ภัยโควิด
วันอังคารที่ 26 มกราคม 2564
ไฟเขียว! ลดเงินสมทบ เยียวยาผู้ประกันตน สู้ภัยโควิด
...
ผู้ประกันตนที่อยู่ในระบบประกันสังคม ฟังทางนี้
ครม. มีมติเห็นชอบปรับลดอัตราเงินสมทบกองทุนประกันสังคม
เพื่อบรรเทาความเดือดร้อนของผู้ประกันตนและนายจ้าง
ที่ได้รับผลกระทบจากการแพร่ระบาดของโรคโควิด-19 ระลอกใหม่
.
โดยปรับลดเงินสมทบฝ่ายผู้ประกันตนตาม ม.33
จากเดิมที่จ่าย 3% หรือ ส่งสมทบสูงสุด 450 บาท/เดือน
ลดลงเหลือ 0.5% หรือ ส่งสมทบสูงสุด 75 บาท/เดือน
เป็นเวลา 2 เดือน ตั้งเดือน ก.พ. – มี.ค. 64
.
สําหรับนายจ้าง ยังคงส่งเงินสมทบร้อยละ 3
หรือส่งเงินสมทบสูงสุด 450 บาท/เดือน จนถึงเดือนมี.ค. 64
.
ส่วนผู้ประกันกันตนภาคสมัครใจตาม ม.39
จากเดิมต้องส่งเงินสมทบ 432 บาท/เดือน
จะจ่ายลดลงเหลือ 38 บาท/เดือน
.
การลดส่งเงินสมทบนี้
จะช่วยลดภาระค่าใช้จ่ายให้นายจ้างและผู้ประกันตน
ซึ่งคาดว่าจะมีเงินใช้จ่ายหมุนเวียนในระบบเศรษฐกิจ
ช่วงเดือนม.ค. – มี.ค. 64 รวมกว่า 23,119 ล้านบาท
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รองปลัดฯ อำพันธุ์ เข้าร่วมการประชุมคณะกรรมการบริษัทอ้อยและน้ำตาลไทย จำกัด
วันอังคารที่ 26 มกราคม 2564
รองปลัดฯ อําพันธุ์ เข้าร่วมการประชุมคณะกรรมการบริษัทอ้อยและน้ําตาลไทย จํากัด
รองปลัดฯ อําพันธุ์ เข้าร่วมการประชุมคณะกรรมการบริษัทอ้อยและน้ําตาลไทย จํากัด
นายอําพันธุ์ เวฬุตันติ รองปลัดกระทรวงเกษตรและสหกรณ์ เข้าร่วมประชุมคณะกรรมการบริษัท อ้อยและน้ําตาลไทย จํากัด ครั้งที่ 1/2564 ห้องประชุมสํานักงานปลัดกระทรวงอุตสาหกรรม โดยมีนายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธาน ซึ่งที่ประชุมฯได้รับทราบรายงานการส่งออกน้ําตาลของไทย เดือนมกราคม - ธันวาคม 2563 รายงานสรุปผลการทําราคาน้ําตาลทรายดิบส่งมอบให้อนท. ฤดูการผลิตปี 2563/2564 แนวโน้มราคาน้ําตาลทรายดิบ (Sugar#11) ภาวะตลาดเงินดอลล่าห์สหรัฐฯ ประกอบกับพิจารณาหารือในหลายประเด็น เช่น การดําเนินการรับซื้อและจําหน่ายน้ําตาลทรายของกลางจากกรมศุลกากร เวียดนามประกาศเปิดการไต่สวนตอบโต้การทุ่มตลาด (Anti-Dumping : AD) ภาษีตอบโต้การอุดหนุน (Countervailing Duty : CVD) น้ําตาลทรายที่นําเข้าจากไทย และการดําเนินงานของบริษัทอ้อยและน้ําตาลไทย จํากัด เป็นต้น
รัฐบาลไทย-ข่าวทำเนียบรัฐบาล-เพิ่มยาตัวใหม่ ให้ผู้ป่วยไวรัสตับอักเสบซี
วันอังคารที่ 26 มกราคม 2564
เพิ่มยาตัวใหม่ ให้ผู้ป่วยไวรัสตับอักเสบซี
...
ข่าวดีสําหรับผู้ป่วยไวรัสตับอักเสบซี
ที่ใช้สิทธิหลักประกันสุขภาพแห่งชาติ หรือบัตรทอง
เพราะปีนี้กองทุนบัตรทองได้บรรจุ
“ยารักษาไวรัสตับอักเสบซีทุกสายพันธุ์"
เข้ารายการบัญชียาหลักแห่งชาติแล้ว
.
ยาดังกล่าวผสมโซฟอสบูเวียร์/เวลพาทาสเวียร์
ออกฤทธิ์โดยตรงในการยับยั้ง
ไวรัสตับอักเสบซีทุกสายพันธ์
.
มีประสิทธิผลการรักษาที่ดี และประหยัดค่าใช้จ่าย
เมื่อเปรียบเทียบกับการรักษาในรูปแบบเดิม
.
ประชาชน 2 กลุ่มหลักที่ได้รับสิทธิประโยชน์
1. ทุกคนที่เคยตรวจพบว่าติดเชื้อ
ไวรัสตับอักเสบซี และยังไม่ได้รับการรักษา
.
2. กลุ่มเสี่ยง ในผู้ติดเชื้อเอชไอวี
และผู้ใช้สารเสพติดด้วยวิธีฉีด
ที่ยังไม่เคยตรวจคัดกรองมาก่อน
.
โดยสามารถไปติดต่อได้ที่โรงพยาบาลใกล้บ้าน
เพื่อขอรับการตรวจคัดกรองตามขั้นตอน
หากรู้ว่าติดเชื้อไวรัสตับอักเสบซี
จะนําเข้าสู่กระบวนการรักษาทันที
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-‘รมว.สุชาติ’ มอบ ‘ที่ปรึกษาฯ’ ลงเพชรบุรี เร่งติดตามตรวจโควิดเชิงรุกในสถานประกอบการ
วันอังคารที่ 26 มกราคม 2564
‘รมว.สุชาติ’ มอบ ‘ที่ปรึกษาฯ’ ลงเพชรบุรี เร่งติดตามตรวจโควิดเชิงรุกในสถานประกอบการ
รัฐมนตรีว่าการกระทรวงแรงงาน มอบหมายให้ ที่ปรึกษารัฐมนตรีว่าการกระทรวงแรงงาน ลงพื้นที่จังหวัดเพชรบุรี ติดตามความคืบหน้าการดําเนินการตรวจคัดกรองค้นหาเชื้อโควิด –19 เชิงรุกในสถานประกอบการ เข้าสู่กระบวนการรักษาตามขั้นตอนของกระทรวงสาธารณสุข
เมื่อวันที่ 26 มกราคม 2564นายสุชาติ ชมกลิ่น รัฐมนตรีว่าการกระทรวงแรงงานมอบหมายให้นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงานลงพื้นที่จังหวัดเพชรบุรีติดตามความคืบหน้าการดําเนินการตรวจคัดกรองโควิด -19 แก่แรงงานเชิงรุกในสถานประกอบการจังหวัดเพชรบุรี ตามนโยบายของรัฐมนตรีว่าการกระทรวงแรงงานณ โรงพยาบาลพระจอมเกล้า จังหวัดเพชรบุรี โดยที่ปรึกษารัฐมนตรีว่าการกระทรวงแรงงานกล่าวว่า รัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้มีความห่วงใยพี่น้องแรงงานและประชาชนทุกกลุ่ม และได้ดําเนินการตามมาตรการของรัฐบาลมาอย่างต่อเนื่อง ในส่วนของกระทรวงแรงงานท่านสุชาติ ชมกลิ่น ท่านรัฐมนตรีว่าการกระทรวงแรงงานได้มีนโยบายในการบูรณาการกับภาคส่วนที่เกี่ยวข้องในพื้นที่เพื่อทํางานเชิงรุกกับหน่วยงานที่เกี่ยวข้องทั้งทีมแพทย์และเจ้าหน้าที่สาธารณสุข โรงพยาบาลในเครือข่ายสํานักงานประกันสังคมในการเข้าไปยังสถานประกอบการ เพื่อตรวจคัดกรองให้ลูกจ้างที่เข้าข่ายกลุ่มเสี่ยงต่อการสัมผัสเชื้อได้เข้ารับการตรวจหาเชื้อโควิด-19 ให้แก่แรงงานในสถานประกอบการ โดยลูกจ้างที่เข้ารับการตรวจจะทราบผลภายใน 6-8 ชั่วโมง ซึ่งหากพบเชื้อจะต้องเข้าสู่กระบวนการดูแลรักษาตามที่กระทรวงสาธารณสุขกําหนดต่อไป
นางธิวัลรัตน์กล่าวต่อว่า ในวันนี้ดิฉันได้รับมอบหมายจากท่านสุชาติ ชมกลิ่น ท่านรัฐมนตรีว่าการกระทรวงแรงงาน ให้ลงพื้นที่จังหวัดเพชรบุรีมาติดตามความคืบหน้าการดําเนินการตรวจคัดกรองโควิด -19 แก่แรงงานเชิงรุกในสถานประกอบการ ณ โรงพยาบาลพระจอมเกล้า จังหวัดเพชรบุรี โดยได้รับความร่วมมือเป็นอย่างดีจากผู้ประกอบการและแรงงานในสถานประกอบการ ซึ่งถือเป็นการบูรณาการทํางานร่วมกันระหว่างสํานักงานประกันสังคมจังหวัดเพชรบุรี และโรงพยาบาลในเครือข่าย ทั้งนี้ มาตรการต่างๆ ที่เจ้าหน้าที่ปฏิบัติสอดรับกับมาตรการของ ศบค. กระทรวงสาธารณสุข และคณะกรรมการโรคติดต่อจังหวัดกําหนด ซึ่งหากควบคุมสถานการณ์ในจังหวัดได้เร็วก็จะสามารถควบคุมการแพร่ระบาดได้ดียิ่งขึ้น
รัฐบาลไทย-ข่าวทำเนียบรัฐบาล-การประชุมคณะกรรมการขับเคลื่อนการนำยางพารามาใช้เพื่อปรับปรุงเพิ่มความปลอดภัยทางถนน ครั้งที่ 1/2564
วันอังคารที่ 26 มกราคม 2564
การประชุมคณะกรรมการขับเคลื่อนการนํายางพารามาใช้เพื่อปรับปรุงเพิ่มความปลอดภัยทางถนน ครั้งที่ 1/2564
การประชุมคณะกรรมการขับเคลื่อนการนํายางพารามาใช้เพื่อปรับปรุงเพิ่มความปลอดภัยทางถนน ครั้งที่ 1/2564
นายอําพันธุ์ เวฬุตันติ รองปลัดกระทรวงเกษตรและสหกรณ์ เข้าร่วมประชุมคณะกรรมการขับเคลื่อนการนํายางพารามาใช้เพื่อปรับปรุงเพิ่มความปลอดภัยทางถนน ครั้งที่ 1/2564 ณ ห้องประชุมกระทรวงคมนาคม โดยมีนายชยธรรม์ พรหมศร ปลัดกระทรวงคมนาคม เป็นประธาน และมีอธิบดีกรมทางหลวง อธิบดีกรมทางหลวงชนบท และผู้แทนอธิบดีกรมส่งเสริมสหกรณ์ เข้าร่วม เพื่อขับเคลื่อน ติดตาม และเร่งรัดการดําเนินงานโครงการ รวมถึงพิจารณาการกําหนดคุณลักษณะ (Specification) ราคากลาง การตรวจสอบและรับรองโรงงานผลิตแผ่นยางธรรมชาติครอบกําแพงคอนกรีต (RFB) และหลักนําทางยางธรรมชาติ (RGP) ให้เป็นไปตามหลักวิชาการ และมาตรฐานของโครงการต่อไป
รัฐบาลไทย-ข่าวทำเนียบรัฐบาล-การประชุมคณะกรรมการสวัสดิการสำนักงานปลัดกระทรวงอุตสาหกรรม ครั้งที่ 1/2564
วันอังคารที่ 26 มกราคม 2564
การประชุมคณะกรรมการสวัสดิการสํานักงานปลัดกระทรวงอุตสาหกรรม ครั้งที่ 1/2564
ปลัดกอบชัย เป็นประธานการประชุมคณะกรรมการสวัสดิการสํานักงานปลัดกระทรวงอุตสาหกรรม ครั้งที่ 1/2564
วันนี้ (26 มกราคม 2564) เวลา 10.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการสวัสดิการสํานักงานปลัดกระทรวงอุตสาหกรรม ครั้งที่ 1/2564  ซึ่งที่ประชุมได้รับทราบรายงานสถานการณ์เงินกองทุนสวัสดิการฯ การบริหารจัดการการใช้พื้นที่ราชพัสดุเพื่อจัดสวัสดิการเชิงธุรกิจ รวมถึงมาตรการการเยียวยาผู้ประกอบการร้านค้าภายในกระทรวงอุตสาหกรรม เนื่องจากได้รับผลกระทบวิกฤตการณ์โควิด-19 โดยมี นางวรวรรณ ชิตอรุณ รองปลัดกระทรวงอุตสาหกรรม คณะกรรมการจากส่วนกลางและส่วนภูมิภาคเข้าร่วมประชุม โดยในส่วนภูมิภาคได้มีการประชุมผ่านระบบ Video Conference
ณ ห้องประชุมชุณหะวัณ อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-จองสิทธิฉีดวัคซีน “ไข้หวัดใหญ่” ผ่านแอปเป๋าตัง
วันอังคารที่ 26 มกราคม 2564
จองสิทธิฉีดวัคซีน “ไข้หวัดใหญ่” ผ่านแอปเป๋าตัง
...
แจ้งข่าว ผู้ใช้สิทธิบัตรทอง
และกลุ่มเสี่ยงไข้หวัดใหญ่
ปีนี้ สปสช. ปรับระบบการจองและนัด
ฉีดวัคซีนไข้หวัดใหญ่รูปแบบใหม่
ผ่าน Health Wallet ในแอปพลิเคชัน “เป๋าตัง”
เพื่อเพิ่มความสะดวกของบริการภาครัฐ
.
โดยจะเปิดให้ลงทะเบียนจองสิทธิ - นัดฉีด
ระหว่างวันที่ 1 ก.พ. - 31 มี.ค. 64
ส่วนระยะเวลาฉีดวัคซีนไข้หวัดใหญ่
จะเริ่มตั้งแต่วันที่ 1 พ.ค. - 31 ส.ค. 64
.
หากใครที่ไม่สะดวกจองผ่านแอปฯ
ยังคงจองได้ที่หน่วยบริการประจํา
หรือโรงพยาบาลที่รับการรักษาได้เหมือนเดิม
.
กลุ่มเสี่ยงที่มีสิทธิรับบริการฉีดวัคซีน
1. หญิงมีครรภ์
2. เด็กอายุ 6 เดือน - 2 ปี
3. ผู้มีโรคเรื้อรัง 7 กลุ่มโรค คือ
โรคปอดอุดกั้นเรื้อรัง หืด หัวใจ หลอดเลือดสมอง
ไตวาย ผู้ป่วยมะเร็งที่อยู่ระหว่าง
การได้รับเคมีบําบัด และผู้ป่วยเบาหวาน
4. ผู้สูงอายุที่มีอายุ 65 ปีขึ้นไป
5. ผู้พิการทางสมองที่ช่วยเหลือตนเองไม่ได้
6. โรคธาลัสซีเมีย และผู้ที่มีภูมิคุ้มกันบกพร่อง
7. โรคอ้วน มีน้ําหนัก 100 กิโลกรัมขึ้นไป
.
สําหรับหญิงมีครรภ์สามารถขอลงทะเบียน
และฉีดวัคซีนได้ตลอดทั้งปี โดยแนะนําว่า
ให้ฉีดวัคซีนเมื่อมีอายุครรภ์ 4 เดือนขึ้นไป
.
สอบถามเพิ่มเติมที่ สายด่วน สปสช. โทร. 1330
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ลูกค้ามั่นใจ! ชวนร้านออนไลน์ขอ DBD Registered
วันอังคารที่ 26 มกราคม 2564
ลูกค้ามั่นใจ! ชวนร้านออนไลน์ขอ DBD Registered
...
ทุกวันนี้การซื้อของออนไลน์บูมขึ้นอย่างต่อเนื่อง
โดยเฉพาะช่วงโควิด-19 ที่คนมักสั่งสินค้าจากที่บ้าน
ถือเป็นยุคทองของการค้าขายออนไลน์
.
ร้านค้าออนไลน์จึงต้องสร้างความเชื่อมั่นให้ลูกค้า
ว่าเป็นร้านที่มีตัวตนจริง สามารถตรวจสอบได้
.
ขอแนะนําเครื่องหมาย DBD Registered
ที่รับรองโดยความน่าเชื่อถือโดยกระทรวงพาณิชย์
เป็นสัญลักษณ์ที่การันตีว่าร้านค้าไหน
ผ่านการตรวจสอบตัวตนผู้ขายจากภาครัฐแล้ว
.
จึงขอเชิญชวนพ่อค้าแม่ค้าออนไลน์
เข้าไปศึกษารายละเอียดของการรับรอง
หรือลงทะเบียนขอรับเครื่องหมาย DBD Registered
ที่เว็บไซต์www.trustmarkthai.comได้ฟรี
.
เพื่อสร้างความมั่นใจให้ลูกค้า
และเพิ่มโอกาสการขายสินค้าให้มากขึ้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สธ. ขอประชาชนร่วมมือเข้มมาตรการป้องกันโควิด 19 คาดแนวโน้มผู้ติดเชื้อลดลงใน 2 สัปดาห์
วันอาทิตย์ที่ 10 มกราคม 2564
สธ. ขอประชาชนร่วมมือเข้มมาตรการป้องกันโควิด 19 คาดแนวโน้มผู้ติดเชื้อลดลงใน 2 สัปดาห์
กระทรวงสาธารณสุข เดินหน้าควบคุมโรคโควิด 19 ต่อเนื่อง เข้มทุกมาตรการคาดสิ้นเดือนมกราคมผู้ติดเชื้อรายใหม่ลดลงเหลือ 2 หลัก หากสถานการณ์ดีขึ้น สัปดาห์หน้าเตรียมพิจารณาผ่อนปรนมาตรการต่างๆ เพื่อช่วยลดผลกระทบทางเศรษฐกิจ ขอประชาชนเข้มป้องกันการติดเชื้อ ช่
กระทรวงสาธารณสุข เดินหน้าควบคุมโรคโควิด 19 ต่อเนื่อง เข้มทุกมาตรการคาดสิ้นเดือนมกราคมผู้ติดเชื้อรายใหม่ลดลงเหลือ 2 หลัก หากสถานการณ์ดีขึ้น สัปดาห์หน้าเตรียมพิจารณาผ่อนปรนมาตรการต่างๆ เพื่อช่วยลดผลกระทบทางเศรษฐกิจ ขอประชาชนเข้มป้องกันการติดเชื้อ ช่วยให้ผ่านสถานการณ์การระบาดจนกว่าจะถึงช่วงเริ่มฉีดวัคซีนโควิด 19 ปลายเดือนกุมภาพันธ์
วันนี้ (10 มกราคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นพ.เกียรติภูมิ วงศ์รจิต ปลัดกระทรวงสาธารณสุข แถลงข่าวสถานการณ์โรคโควิด 19 ประเทศไทย ว่า วันนี้ประเทศไทยมีผู้ติดเชื้อเพิ่มขึ้น 245 ราย ติดเชื้อสะสม 10,298 ราย แบ่งเป็นการติดเชื้อภายในประเทศ 8,157 ราย จํานวนนี้เป็นการคัดกรองเชิงรุก 2,791 ราย รักษาหายเพิ่มขึ้น 882 ราย ส่วนใหญ่มาจากสมุทรสาคร ทําให้รักษารวม 6,428 ราย ไม่มีเสียชีวิตเพิ่ม เสียชีวิตสะสมคงที่ 67 ราย อัตราเสียชีวิต 0.65% ถือว่าอยู่ในระดับที่ต่ํามาก ส่วนการระบาดระลอกใหม่ตั้งแต่วันที่ 15 ธันวาคม2563 ถึงปัจจุบัน มีผู้ติดเชื้อสะสม 6,061 ราย ยังอยู่ในโรงพยาบาล 1,811 ราย จํานวนนี้มีอาการหนักต้องใช้เครื่องช่วยหายใจ 6 ราย อยู่ที่โรงพยาบาลสนาม 1,678 ราย โรงพยาบาลเฉพาะสําหรับผู้ป่วยอาการน้อย 86 ราย รักษาหายแล้ว 2,479 ราย มีผู้เสียชีวิตรอบนี้รวม 7 ราย
นพ.เกียรติภูมิกล่าวว่า แนวโน้มผู้ป่วยยังเพิ่มขึ้นแต่ค่อนข้างคงตัว ยังพบผู้ติดเชื้อจากสมุทรสาคร ชลบุรี ระยอง กทม. ฯลฯ คาดว่าจะลดลงในอีก 2 สัปดาห์ถัดไป โดยรอบสัปดาห์ที่ผ่านมามีการติดเชื้อรายใหม่ใน 18 จังหวัด ส่วนในรอบ 7-14 วันที่ผ่านมาไม่มีผู้ติดเชื้อใน 20 จังหวัด ได้แก่ ลําปาง อุตรดิตถ์ สุโขทัย นครนายก มหาสารคาม หนองคาย อุบลราชธานี อํานาจเจริญ ระยอง ชัยภูมิ อุดรธานี กําแพงเพชร เพชรบูรณ์ ภูเก็ต สงขลา สตูล ตรัง นครสวรรค์ กระบี่ และนราธิวาส ทั้งนี้ ได้ตรวจคัดกรองเชิงรุกในแรงงานต่างด้าวป้องกันการพบปะกันจากการเกิดคลัสเตอร์ใหญ่ๆ ขึ้น โดยตรวจไปแล้ว 43,077 ราย พบติดเชื้อ 2,573 ราย ยังพบในเขตสุขภาพที่ 4 และเขตสุขภาพที่ 5 ส่วนเขตสุขภาพอื่นๆ ไม่พบผู้ติดเชื้อหรือพบน้อยมาก จึงยังไม่พบการแพร่ระบาดเป็นกลุ่มก้อนในชาวต่างชาติ
ทั้งนี้ กระทรวงสาธารณสุข ใช้มาตรการทางสังคมทําแนวกันชนไม่ให้การระบาดขึ้นไปยังภาคเหนือและภาคใต้ คาดว่าจะควบคุมการติดเชื้อได้ดีขึ้น โดยสิ้นเดือนมกราคมนี้จะให้จํานวนผู้ติดเชื้อรายใหม่เหลือ 2 หลักให้ได้ ทั้งนี้ประเทศไทยจะผ่านสถานการณ์การระบาดไปได้อีกครั้งได้นั้น ภาครัฐ เอกชน และประชาชนต้องร่วมมือกัน โดยประชาชนขอให้สวมหน้ากาก เว้นระยะห่าง ล้างมือ และสแกนไทยชนะ หากพบเห็นคนไม่คุ้นเคยมาหมู่บ้านให้แจ้ง อสม.ตรวจสอบและคัดกรอง
“มาตรการทางสังคม อาจทําให้เกิดผลกระทบต่อประชาชน สัปดาห์หน้าจะมีการพิจารณา ถ้าสถานการณ์ดีขึ้นตามลําดับ อาจมีการผ่อนปรนมาตรการต่างๆ ลงโดยเร็ว เพื่อลดผลกระทบทางเศรษฐกิจและประชาชน แต่ยังต้องขอให้ช่วยกันรักษาระเบียบวินัยไม่ให้เกิดการติดเชื้อใหญ่ขึ้นมาอีกครั้ง และทําได้ดีจนถึงปลายกุมภาพันธ์ที่จะมีวัคซีนโควิด 19 ก็จะผ่านโควิดไปด้วยกันได้อย่างสง่างาม” นพ.เกียรติภูมิกล่าว
**********************************10 มกราคม 2564